Ruan & Marline van Heerden – Troue van die jaar kompetisie
Ruan & Marline van Heerden
Wat 'n wonderlike dag was dit nie om te trou nie, 30 Maart 2019. Die weer was perfek, alhoewel ons in 'n asemrowende kapel getrou het op die terrein, het die sagte briesie wat deur die woud se bome gewaai het 'n ligte droë meubels en hout reuk versprei, dit het die perfekte atmosfeer geskep vir die verrigtinge na die seremonie.
Almal van ons het al daardie gevoel gekry binne jou voor 'n groot byeenkoms in sport waarin jy deelneem of deur die afwagting van daardie spesiale verhoging in jou werksplek of selfs enige iets wat jou al "butterflies" gegee het. Wel dit kom nie naby aan hoe ek as bruidegom gevoel het toe ek moes wag om om te draai en my bruid te sien daar staan nie. Dis 'n onbeskryflike gevoel en ja, die bruidegom kon nie die trane in hou nie.
Sagte klassieke musiek het in die agtergrond gespeel vir die gaste terwyl hulle peuselhappies geniet het en ons die mooiste foto's gaan neem het in die woud wat selfs rooikappie sal waardeer.
Die onthaal het afgeloop in 'n elegante gras dak saal; met "sleeper" hout tafels, sagte hout kroeg, 'n dansvloer wat se hout blink gevee is en natuurlik liggies orals, wat 'n bruid weer soos 'n prinses sal laat voel met alles gerig op haar.
Die verrassing vir die aand was 'n beplande "Macarena Mambo" dans deur die bruidegom en een van die strooijonkers, totdat die seremoniemeester die bruid oorreed het dat dit sonder hemde gedoen moet word vir so bietjie meer opwinding en dalk 'n ekstra geldjie. Gaste het gelag, sommiges gehuil soos hulle lag vir die dans en die besluit het toe vir goeie vermaak gebied.
Die dag tot dusver was romanties, elegant, prettig, opwindend, skilderagtig (veral my bruid), uniek, kan nog aangaan – maar toe die eerste dans kom toe is daar nie meer woorde nie. Om as man en vrou in mekaar se hande in te vou en jou eerste dans as getroudes te neem, met al ons geliefdes om ons en roosblare wat op ons neerval slaan kan nie beskryf word nie.
Na die gooi van die ruiker en kousband het selfs die skaam en teruggetrokke gaste hulle dans style op die dansvloer gewys. Om te sien dat die gaste die dag net soveel geniet soos die getroude paartjie sal enige iemand gelukkig maak.
Wonderlike familie en vriende, uitstekende seremoniemeester, opregte toesprake na aan die hart, smaakvolle voedsel en goeie musiek het vir 'n uitstekende aand gemaak.
Die woorde, 'Dit voel soos 'n feeverhaal', word partykeer te maklik gebruik, maar op die dag was dit definitief